Eric Andersen

**Eric Andersen** (født 14. februar 1943 i Pittsburgh, Pennsylvania) er en amerikansk sanger og låtskriver bosatt i Nederland. Eric Andersens bestefar emigrerte fra Norge.

Andersen debuterte med sitt første musikkalbum *Today is the Highway* i 1965 og har siden gitt ut over 20 album innen country/rock/folk. Albumet *Blue River* kom i 1972. Etter at oppfølgeren *Stages* var blitt spilt inn samme år, forsvant mastertapene til albumet. Tapene ble ikke funnet igjen før i 1991 og ble da gitt ut som albumet *Stages: The Lost Album*.

I 1983 flyttet han til Norge og traff etter hvert Jonas Fjeld. Sammen med Rick Danko fra The Band dannet de trioen Danko/Fjeld/Andersen som ga ut albumet med samme navn i 1991. For albumet vant de Spellemannprisen 1991 i klassen Roots & Country. Trioen ga ut tre album sammen.

En mengde artister har spilt inn sanger av Eric Andersen, som for eksempel Judy Collins - *Fifth Album* «Thirsty Boots» (1965), John Denver / The Mitchell Trio - *That's the Way It's Gonna Be* «Never Coming Home» (1965), Pete Seeger - *God Bless the Grass* *«*My Land Is a Good Land» (1966), Linda Ronstadt - *Linda Ronstadt* «I Ain't Always Been Faithful» (1971), Grateful Dead - *Wake of the Flood* «Weather Report Suite» (1973) og Johnny Cash - *We the People* «The Immigration» (1987). Han har også gjendiktet Ole Paus sin tekst til Jonas Fjell sin «Engler i sneen», «Angels in the Snow» som ble utgitt på albumet Danko/Fjeld/Andersen, Judy Collins ga den ut som singel (2013) og hun og Fjeld ga den ut sammen på *Winter Stories* (2019).

Han har vært gift med den amerikanske folkesangeren Debbie Green som bidro med gitar-, piano- og backingvokal på flere album Andersen ga ut mellom 1965 og 1975. De har datteren Sari Andersen som også er låtskriver og sanger. Datteren er også med på hans album *Memory of the Future* (1998) og *Beat Avenue* (2002). Hun ga i 2018 ut albumet *Sari*.

Han var senere samboer og har fire barn med den norske billedkunstneren Unni Askeland. Når han bodde i Oslo var han også med på norske artisters utgivelser som på Stein Ove Berg sitt album *[[Egg (album)|Egg]]* (1980) hvor han også var med på å skrive «Prøv å se meg som elva».

Han giftet seg i 2006 med Inge Andersen, som hadde sunget harmonier med han på mange konserter, og bosatte seg i Nederland. Kona ga i 2011 ut albumet *Fallen Angel* hvor Eric Andersen er musiker og produsent. På et av sporene, «The Prodigal Son» av Floyd D. Jenkins, er også hardingfelespilleren Hallvard T. Bjørgum med, Inge Andersen synger også denne sangen på Bjørgum sitt album *Peace Will Come* fra 2009, på albumet er også Eric Andersen med. Kona synger harmoni Eric Andersens album *The Cologne Concert* (2011).

Han har benyttet mange norske musikkere på sine soloalbum, Jonas Fjeld, Per Hillestad og Morten Omlid, og også Vidar Busk har medvirket på et livealbum.

I 2022 ble Andersen tildelt en æresdoktorgrad ved Hobart and William Smith Colleges.

## Diskografi
* *Today Is The Highway* (1965)
* *Bout Changes And Things* (1966)
* *Bout Changes And Things Take 2* (1967)
* *More Hits From Tin Can Alley* (1968)
* *A Country Dream* (1969)
* *Avalanche* (1970)
* *Eric Andersen* (1970)
* *Blue River* (1972)
* *Stages: The Lost Album* (1972) *Spilt inn i 1972, gitt ut i 1991
* *Be True To You* (1975)
* *Sweet Surprise* (1976)
* *Midnight Son* (1980)
* *Tight In The Night* (1984)
* *Istanbul Soundtrack* (1985) 
* *Ghosts Upon The Road* (1989)
* *[[Danko Fjeld Andersen|Danko/Fjeld/Andersen]]* – Rick Danko, Jonas Fjeld & Eric Andersen (1991)
* *[[Ridin’ on the Blinds|Ridin' on the Blinds]]* – Rick Danko, Jonas Fjeld & Eric Andersen (1994)
* *Memory Of The Future* (1998)
* *You Can't Relive The Past* (2000)
* *[[One More Shot]]* – Rick Danko, Jonas Fjeld & Eric Andersen (2001) (dobbel-CD)
* *Beat Avenue* (2002) (2 CD-er)
* *Street Was Always There: Great American Song Series, Vol. 1* (2004)
* *Waves: Great American Song Series, Vol. 2* (2005)
* *Blue Rain* – live (2007)
* *So Much on My Mind: The Anthology (1969–1980)* (2007)
* *The Cologne Concert* (2011)

* *Shadow and Light of Albert Camus* (2014)
* *Mingle With the Universe: The Worlds of Lord Byron* (2017)

* *Silent Angel: The Fire and Ashes of Heinrich Böll* 2017)
* *The Essential Eric Andersen* (2018) (2 CD)
* *Woodstock under the Stars* (2020) (3 CD)

## Referanser


## Eksterne lenker
* 
* 
* 
* Biografi fra Norsk pop- og rockleksikon